नरसिंहपुर । नरसिंहपुर में घाटों पर बड़ी संख्या में लोग पर्वस्नान के लिए पहुंच रहे हैं। आज गुरू पूर्णिमा है और साथ ही सदी का सबसे लंबा चंद्र ग्रहण भी आज है। दो विशेष योग एकसाथ होने से नर्मदा के बरमान घाट और सतधारा, चिनकी, झाँसीघाट व अन्य नर्मदा तटों पर श्रद्धालुओं का जमावड़ा देखा जा रहा है। लोग फिलहाल गुरू पूर्णिमा के पर्व पर नर्मदा में डुबकी लगा रहे हैं। दोपहर 2 बजे बाद सूतक का प्रारंभ होगा और रात को चंद्र ग्रहण लगेगा। ग्रहण के मोक्ष के बाद बड़ी संख्या में श्रद्धालुओं का सैलाब नर्मदा तट पर उमड़ने की उम्मीद है। रात में यदि मौसम साफ रहा तो चंद्रग्रहण में गजब के नजारे लोगों को देखने मिलेंगे। आज ग्रहण के दौरान चंद्रमा सुपर ब्लड मून बनेगा। एक माह में यदि दो बार पूर्णिमा होती है तब ऐसे पूर्ण मून को ब्लूमून कहा जाता है। चांद पृथ्वी का चक्कर दीर्घ वृत्ताकार कक्ष में लगाता है जिससे चंद्रमा कभी पृथ्वी के करीब पहुंचता है एवं कभी-कभी पृथ्वी से अधिकतम दूरी पर होता है। यदि चंद्रमा पृथ्वी के समीप न्यूनतम दूरी पर हो एवं ग्रहण की स्थिति बने तो चंद्रमा का आकार सामान्य अवस्था से बड़ा प्रतीत होता है जिसे सुपर मून कहा जाता है। 27 जुलाई को भारतीय समयानुसार रात 11.54 मिनट से शुरू हो जाएगी। इस दौरान चांद पर धरती की छाया पड़ना शुरु हो जाएगी, जो धीरे-धीरे बढ़ेगा जो 28 जुलाई की रात करीब 1 बजे तक धरती की यह छाया पूरे चांद को ढंक देगी, इससे समय चांद एक सुर्ख लाल रंग की काया ले लेगा, इसके बाद यह ग्रहण धीरे धीरे चांद से हटना शुरि हो जाएगा जो लगभग एक घंटा पचास मिनट पूर्ण करके 28 जुलाई की रात करीब 3.49 मिनट पर चांद धरती की छाया से बाहर निकल आएगा।